**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO pagal patikėjimo sutartį UŽDARAJAI AKCINEI BENDROVEI "MOLĖTŲ ŠVARA"**

2020 m. sausio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 31 punktais, 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, 17 straipsnio 2 dalimi, atsižvelgdama į Molėtų rajono savivaldybės administracijos direktoriaus 2020 m. sausio 27 d. įsakymą Nr. B6-66 „Dėl Molėtų rajono savivaldybės turto pripažinimo nereikalingu“, į uždarosios akcinės bendrovės „Molėtų švara“ 2020 m. sausio 28 d. raštą Nr. S-035 „Dėl turto perdavimo“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – 2007 m. pagamintą automobilį ŠKODA OCTAVIA, valstybinis Nr. DEE356, identifikavimo Nr. TMBCS21Z582041515, įsigijimo vertė 5790,08 Eur, likutinė vertė 2020 m. sausio 1 d. 0,00 Eur, uždarajai akcinei bendrovei „Molėtų švara“ (kodas 167500661) pagal turto patikėjimo sutartį 5 (penkeriems) metams savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo ir apsaugos – įgyvendinimui.

2. Įgalioti Molėtų rajono savivaldybės administracijos direktorių pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras